遊疏山
作者：陸游
朝代：宋

paragraphs: 我願匹馬飛騰遍九州，如今苦無騕褭與驊騮。
葛陂之龍又難致，兀兀安得忘吾愁。
幸餘一事差可喜，雲山萬里芒鞵底。
曵杖行穿嶓冢雲，試茶手挹香溪水。
江西山水增怪奇，疏山之名舊所知。
惜哉不見侏儒師，尚想薪水俱空時。
寺門欲近山若拆，老樹蒼崖含古色。
挂包便住吾豈能，一来要是疏山客。